Gemini AI দিয়ে ছবি বানানো কি সত্যিই নিরাপদ? জেনে নিন

ওয়েব ডেস্ক: পুজোর আগে সোশ্যাল মিডিয়ায় শুরু হয়েছে এআই দিয়ে ছবি বানানোর এক নতুন ট্রেন্ড (Social Media Trend)। সৌজন্যে গুগলের জেমিনি এআই (Gemini AI)। একের পর এক অভিনব ছবি তৈরি করে নেটদুনিয়ায় ঝড় তুলছে এই কৃত্রিম বুদ্ধিমত্তা (Artificial Intelligence) নির্ভর প্রযুক্তি। শাড়ি, পাঞ্জাবি, ধুতি কিংবা ফিউশন ওয়েস্টার্ন — নানা সাজপোশাকে নিজের বা পরিচিতদের ছবি তৈরি করাচ্ছেন ব্যবহারকারীরা। ফলে পুজোর আবহে এই ধরনের এআই ছবিতে বুঁদ হয়ে রয়েছেন অনেকে।

তবে উচ্ছ্বাসের পাশাপাশি তৈরি হয়েছে এক ধরনের দুশ্চিন্তাও। অনেকে আশঙ্কা করছেন, যেভাবে জেমিনি এআই পোশাক ও পরিবেশ বদলে দিতে পারে, সেভাবেই কি অপব্যবহার করে অশ্লীল বা আপত্তিকর ছবি তৈরি করা সম্ভব? এক্ষেত্রে বিশেষজ্ঞরা জেমিনি এআই-কে অনেকাংশে সুরক্ষিত বলেই জানাচ্ছেন। কারণ এটা সংস্থার নীতিবিরুদ্ধ কাজ। ফলে কিছুটা স্বস্তি মিললেও, সতর্কতার প্রয়োজনীয়তার কথাও বিশেষজ্ঞরা মনে করিয়ে দিচ্ছেন। কারণ প্রযুক্তিকে হাতিয়ার করে অসাধু কাজ করার নজির আগে থেকেই রয়েছে।

আরও পড়ুন: লাল শাড়িতে ট্রেন্ডিং লুকের ছবি কীভাবে বানাবেন? জেনে নিন পদ্ধতি

এবার জেনে নিন কীভাবে সঠিক প্রম্পট দিলে কাঙ্ক্ষিত ছবি মিলবে

পরিষ্কার নির্দেশ দিন – পোশাক, মুখভঙ্গি, ভঙ্গিমা— সবকিছু নির্দিষ্ট করে লিখুন।

ব্যাকগ্রাউন্ড বিস্তারিত করুন – শুধু ‘আউটডোর’ বললে হবে না।

ছবির মুড ও আর্ট স্টাইল উল্লেখ করুন – রোমান্টিক, নাটকীয়, পেইন্টিং স্টাইল বা রিয়ালিস্টিক— কোন টোন চাইছেন তা লিখুন।

ক্যামেরা, লেন্স ও রেজলিউশন নির্দিষ্ট করুন।

আসলে প্রম্পট যত নিখুঁত হবে, ছবি ততটাই আকর্ষণীয় হবে।